എംബസിഉദ്യോഗസ്ഥരെ താത്ക്കാലികമായി തിരിച്ചുവിളിച്ചു: അഫ്ഗാനിലെ ഇന്ത്യന് പൗരന്മാരുടെ സുരക്ഷ ഉറപ്പുവരുത്തുമെന്ന് വി.മുരളീധരന് ന്യൂഡല്ഹി: അഫ്ഗാനിസ്ഥാനിലെ ഇന്ത്യന് പൗരന്മാരുടെ സുരക്ഷ ഉറപ്പുവരുത്തുമെന്ന് കേന്ദ്രവിദേശകാര്യ സഹമന്ത്രി വി.മുരളീധരന്. കാണ്ടഹാര് ഇന്ത്യന് എംബസിയിലെ ഉദ്യോഗസ്ഥരെ താത്കാലികമായി തിരികെ വിളിച്ചതായും മുരളീധരന് പറഞ്ഞു. സര്ക്കാര് ഉദ്യോഗസ്ഥരടക്കം ഏകദേശം 1500 ഇന്ത്യക്കാര് അഫ്ഗാനിസ്ഥാനിലുണ്ട്. യു.എസ് സൈന്യം മടങ്ങിയ ശേഷമുള്ള അഫ്ഗാനിസ്ഥാനിലെ സുരക്ഷാ സാഹചര്യം കേന്ദ്രസര്ക്കാര് നിരീക്ഷിച്ചുവരികയാണെന്നും അദ്ദേഹം വ്യക്തമാക്കി.ഇന്ത്യന് പൗരന്മാരുടെ സുരക്ഷിതത്വം ഉറപ്പാക്കാന് അഫ്ഗാന് സര്ക്കാരുമായും ഇന്ത്യന് കോണ്സുലേറ്റുമായും വിദേശകാര്യ മന്ത്രാലയം നിരന്തരം ബന്ധപ്പെടുന്നുണ്ടെന്നും മുരളീധരന് അറിയിച്ചു. അഗ്ഫാനിസ്ഥാന്റെ പുനര്നിര്മ്മാണവും വികസനവും ലക്ഷ്യമിട്ട് ഇന്ത്യ വികസനപ്രവര്ത്തനങ്ങള് നടപ്പാക്കിയിരുന്നു. അണക്കെട്ട് ഉള്പ്പെടെ 300 കോടി രൂപയുടെ വികസന പദ്ധതികള് ഇന്ത്യ നടപ്പാക്കിയത്.ഏകദേശം 500ഓളം പദ്ധതികളാണ് കേന്ദ്രസര്ക്കാര് ഏറ്റെടുത്ത് നടപ്പാക്കിയത്. ഇന്ത്യന് നിക്ഷേപത്തിനും പദ്ധതികള്ക്കും സുരക്ഷ ഉറപ്പാക്കണമെന്നും കേന്ദ്രസര്ക്കാര് അഫ്ഗാന് ഭരണകൂടത്തോട് ആവശ്യപ്പെട്ടിട്ടുണ്ട്.